1+1 (ֆիլմ)

Անվան այլ կիրառումների համար տե՛ս՝ 1+1 (այլ կիրառումներ)«1+1», օրիգինալ անվանումը՝ «Անձեռնմխելիները» (ֆր.՝ Intouchables), 2011 թվականի ֆրանսիական տրագիկոմեդիա՝ հիմնված իրական փաստերի վրա։ Գլխավոր դերակատարներն են Ֆրանսուա Կլյուզեն և Օմար Սին։ Վերջինս այս դերասանական աշխատանքի համար արժանացել է «Սեզար» ազգային մրցանակին։ Ֆրանսիայում պրեմիերան տեղի է ունեցել 2011 թվականի նոյեմբերի 2-ին։
2012 թվականի սեպտեմբերին Ֆրանսիան ուղարկեց «1+1» ֆիլմը՝ «Օսկարի» համար պայքարելու որպես «լավագույն օտարալեզու ֆիլմ», բայց ֆիլմը չմտավ նույնիսկ կարճ ցուցակի մեջ։ Չնայած դրան՝ ֆիլմն արժանացավ «Ոսկե գլոբուս» և BAFTA մրցանակներին։


== Սյուժե ==
Կաթվածահար հարուստ արիստոկրատ Ֆիլիպը, որը հաշմանդամ է դարձել այն բանից հետո, երբ վթարի էր ենթարկվել պարապլանով թռիչքի ժամանակ, փնտրում է օգնական, որը պետք է խնամի իրեն։ Թեկնածուներից մեկին՝ սևամորթ Դրիսին, հարկավոր չէ աշխատանք. նա պարզապես գրավոր հրաժարական է ուզում, որպեսզի գործազրկության նպաստ ստանա։ Բայց անսպասելիորեն հենց նրան է ընտրում Ֆիլիպը։ Քրեական միտումներ ունեցող, մարիխուանայի, կանանց և ռիթմիկ երաժշտության սիրահար սենեգալցու համար լիովին խորթ են լավ շարժուձևերը. նա կոպիտ է, անտակտ։ Բայց հենց նրա բնական լինելն ու անմիջականությունն են գրավում Ֆիլիպին։ Տառապելով սեփական մարմնի անշարժականությունից՝ Ֆիլիպը ինչ-որ նոր բան է ցանկանում։ Դրիսը քաոս է բերում Ֆիլիպի շքեղ և խստաբարո պալատ, իսկ Ֆիլիպի կյանքը լցվում է արկածներով, անկեղծությամբ և բոլոր խնդիրների նկատմամբ թեթևությամբ։ Չնայած բարդ կյանքին՝ Դրիսը լավ մարդ է։ Նա և Ֆիլիպը ընկերանում են։
Մի անգամ Դրիսն իմանում է Էլեոնորի՝ Ֆիլիպի նամակագրության ընկերուհու մասին, ով չգիտի, որ Ֆիլիպը հաշմանդամ է։ Արդյունքում Դրիսը համոզում է Ֆիլիպին զանգել Էլեոնորին։ Վերջինս խնդրում է Ֆիլիպին իր նկարներն ուղարկել։ Դրիսը Ֆիլիպի երկու նկար է գտնում. մեկի վրա երևում է հաշմանդամի սայլակը, մյուսի վրա՝ ոչ։ Դրիսը և Ֆիլիպը սկզբում որոշում են ուղարկել առաջին նկարը, բայց հետո Ֆիլիպը վախենում է և խնդրում խնամակալին փոխել նկարները։
Որոշ ժամանակ անց տնային պայմանների պատճառով Դրիսը ստիպված է լինում հեռանալ Ֆիլիպից, բայց վերջինս արդեն չի կարողանում առանց նրա ապրել։ Նրան դուր չեն գալիս ֆրանսիացի օգնականները, որ օժտված են գեղեցիկ շարժուձևով և անթերի հանձնարարականներով։ Կյանքը նրան դատարկ է թվում, նա նույնիսկ սկսում է մտածել ինքնասպանության մասին, բայց հենց այդ ժամանակ Դրիսը վերադառնում է։ Նա տանում է Ֆլիպին ծովափ, և արիստոկրատի մոտ կրկին վերադառնում է կենսուրախությունը։ Դրիսը Ֆիլիպին բերում է սրճարան, որտեղ տեղեկացնում է, որ չի պատրաստվում նրա հետ ճաշել. Ֆիլիպին կընկերակցի Էլեոնորը։ Սկզբում Ֆիլիպը վախենում է, բայց հետո գալիս է Էլեոնորը, և նա հայացքով շնորհակալություն է հայտնում Դրիսին։
Ֆիլմի վերջում տեղեկացվում է ֆիլմի գլխավոր հերոսների իրական ճակատագրի մասին։ Ֆիլիպը տեղափոխվել է Մարոկո, կրկին ամուսնացել և երկու դուստր ունեցել։ Աբդել Սելուն (Դրիս) իր նոր գործն է հիմնել, նույնպես ամուսնացել և ունի երեք երեխա։ Ցայսօր Դրիսը և Ֆիլիպը մոտ ընկերներ են։


== Դերասանական կազմը ==


== Սաունդթրեք ==

Ֆիլմում օգտագործվում են Earth, Wind & Fire խմբի «Boogie Wonderland» և «September» երգերը, ինչպես նաև «The Ghetto» երգը Ջորջ Բենսոնի կատարմամբ։

Լյուդովիկո Էյնաուդի - «Fly»
Earth, Wind & Fire - «September»
Օմար Սի, Ֆրանսուա Կլյուզե, Օդրի Ֆլերո - «Des References…»
Լյուդովիկո Էյնաուդի- «Writing Poems»
Ջորջ Բենսոն - «The Ghetto»
Օմար Սի, Ֆրանսուա Կլյուզե, Օդրի Ֆլերո - «L’Arbre Qui Chante»
Earth, Wind & Fire - «You’re Goin' Miss Your Candyman»
Օմար Սի, Ֆրանսուա Կլյուզե, Օդրի Ֆլերո - «Blind Test»
Earth, Wind & Fire - «Boogie Wonderland (FeatThe Emotions)»
Լյուդովիկո Էյնաուդի - «L’Origine Nascosta»
Նինա Սիմոն - «Feeling Good»
Լյուդովիկո Էյնաուդի - «Cache-Cache»
Angelicum De Milan - «Vivaldi: Concerto Pour Violons & Orchestre»
Լյուդովիկո Էյնաուդի - «Una Mattina»
Vib Gyor - «Red Light»== Մրցանակներ և style="background: #FDD; color: black; vertical-align: middle; text-align: center; " class="no table-no2"|Առաջադրված
եր ==


== Կոմերցիոն հաջողություններ ==
1+1-ը 2011 թվականին դարձել է Ֆրանսիայի ամենահայտնի ֆիլմը։ Մինչ 2012 թվականի մարտի վերջ մոտ 19 միլիոն մարդ Ֆրանսիայում դիտել է այն։ 10 շաբաթ շարունակ Ֆրանսիայի վարկանիշում զբաղեցրել է առաջին հորիզոնականը։ Ֆիլմը բերել է 166 միլիոն դոլարի շահույթ Ֆրանսիայում և մինչ 2013 թվականի մայիսի 12֊ը 444, 7 միլիոն դոլար՝ ամբողջ աշխարհում։
Ըստ 2012 թվականի մարտի 20֊ի վիճակագրության՝ «1+1»֊ը համարվում է այլալեզու (ոչ անգլերեն) ամենաշահույթաբեր ֆիլմը՝ վաստակելով 281 միլիոն դոլար։ Այն գերազանցել է նախորդ այնպիսի ռեկորդակիր ֆիլմերի, ինչպիսիք են «Ուրվականներից քշվածները» (գերազանցել է 274,9 միլիոն դոլարով), «Հինգերորդ տարրը» (գերազանցել է 263,9 միլիոն դոլարով)։ Համարվում է 2012 թվականի Հյուսիսային Ամերիկայում ամենաշահույթաբեր ֆիլմը՝ առաջ անցնելով  «Նադերի և Սիմինի ամուսնալուծությունը» ֆիլմից։

Ավելի քան 30 միլիոն տոմս է վաճառվել Ֆրանսիայի սահմաններից դուրս։ 1994 թվականից հետո այն ֆրանսերեն նկարահանված ամենահաջողված ֆիլմն է։
ԱՄՆ-ում 1980 թվականից հետո Ֆրանսերենով նկարահանված ֆիլմերի ցանկում շահույթաբերությամբ չորրորդ տեղում է։
Գերմանիայում 1968 թվականից հետո համարվում է այլալեզու ամենահաջողված ֆիլմը։
Իտալիայում 1997 թվականից հետո ամենահաջողված ֆրանսերեն ֆիլմն է։
Իսպանիայում 1994 թվականից հետո այն երկրորդ ամենաշահույթաբեր ֆրանսերեն ֆիլմն է (առաջին տեղում է 1999 թվականին թողարկված «Աստերիքսն ու Օբելիքսն ընդդեմ Կեսարի» ֆիլմը 3,7 միլիոն դոլարի շահույթով)։
Հարավային Կորեայում 1994 թվականից հետո ամենահաջողված ֆրանսալեզու ֆիլմն է։
Բելգիայում 1996 թվականից հետո այն երկրորդ ամենաշահույթաբեր ֆիլմն է (առաջին հորիզոնականում «Bienvenue chez les Ch’is» ֆիլմն է)։
Ավստրիայում 1994 թվականից հետո համարվում է ամենահաջողված ֆրանսալեզու ֆիլմը։
Նիդերլանդներում 1994 թվականից հետո համարվում է ֆրանսալեզու ամենահաջողված ֆիլմը։
Իսրայելում 2002 թվականից հետո համարվում է ֆրանսալեզու ամենահաջողված ֆիլմը։
Ճապոնիայում այն ամենահաջողված ֆրանսալեզու ֆիլմն է։


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը